OpenLLM-France/wikimedia huggingface dataset:
# Laura Oliva i Ripoll

Laura Oliva Ripoll (Molins de Rei, Baix Llobregat, 13 de gener de 1997) és una jugadora de futbol sala catalana.
Va començar a practicar el waterpolo i el futbol sala al CFS Molins 99, en la posició d'ala. Posteriorment, va jugar al Castelledefels FSF i va debutar en competicions estatals amb l'Associació Esportiva Penya Esplugues, aconseguint cinc Copes Catalunya entre 2015 i 2019. Al final de la temporada 2019-20, va fitxar per l'Agrupación Deportiva Alcorcón. Amb la selecció catalana ha participat al Campionat d'Espanya de Seleccions Territorials Sub-21 i va debutar internacionalment amb la selecció espanyola el desembre de 2019.

## Palmarès

* 4 Copes Catalunya de futbol sala femenina: 2015-16, 2016-17, 2017-18 i 2018-19

## Referències

* 1 2 «Laura Oliva, del Penya Esplugues a l'Alcorcón». En Joc Ràdio, 07-11-2020. [Consulta: 12 desembre 2020].
* ↑ «Laura Oliva: de la Penya Esplugues a la selecció espanyola». El Nacional, 03-12-2019. [Consulta: 15 desembre 2020].
* ↑ «Primera internacionalitat de la catalana Laura Oliva amb la selecció espanyola femenina de futbol sala». FCF, 29-11-2019. [Consulta: 15 desembre 2020].

## Enllaços externs

* Fitxa de Laura Oliva Ripoll - RFEF Arxivat 2021-07-23 a Wayback Machine.
# LSW

LSW té els següents significats:
* Liberty Seguros-Würth, equip ciclista històric d'Espanya
* Observatori de Königstuhl (de l'acrònim en alemany Landessternwarte), observatori astronòmic situat prop de Heidelberg (Alemanya)
# LTI

LTI té els següents significats:
* Lingua Tertii Imperii, llibre del filòleg alemany Victor Klemperer
* Sistema LTI (de l'acrònim en anglès Linear Time-Invariant), sistema matemàtic lineal i invariant temporal
# Led Zeppelin III

Led Zeppelin III és el tercer àlbum d'estudi de la banda de rock anglesa Led Zeppelin. El van enregistrar entre el gener i l'agost de 1970, i es va publicar el 5 d'octubre d'aquell any sota la discogràfica Atlantic Records.
La música d'aquest disc dona més èmfasi als sons acústics i folk que els dos anteriors, cosa que va alienar fans i crítics, donà a l'àlbum crítiques mixtes i indiferents i suposà un menor nombre de vendes. Malgrat això, avui dia Led Zeppelin III es considera un punt musicalment important del grup; encara que als àlbums anteriors ja hi havia cançons acústiques, aquest àlbum va ser el primer a mostrar Led Zeppelin com una banda de rock extraordinària que abraça un territori musical major.

## Personal
### Led Zeppelin

* John Bonham – bateria, percussió, segones veus
* John Paul Jones – baix elèctric, orgue, sintetitzador moog, mandolina, contrabaix a «Bron-Y-Aur Stomp», arranjaments de corda
* Jimmy Page – guitarra acústica, guitarra elèctrica i pedal steel guitar, banjo, dulcimer, producció, baix elèctric a «That's the Way», segones veus
* Robert Plant – veu, harmònica

### Producció

* Barry Diament – masterització, enginyeria de so (CD original de 1986)
* Peter Grant – productor delegat
* Andy Johns – enginyeria de so, enginyeria de mescles
* Eddie Kramer – enginyeria de mescles
* Terry Manning – enginyeria de mescles, masterització de mescles
* George Marino – enginyeria de masterització (CD remasteritzat de 1990)
* Paul Richmond – masterització

## Referències

* 1 2 3 «Led Zeppelin III mastering engineers». [Consulta: 29 juliol 2014].
* ↑ «allmusic (((Led Zeppelin III > Credits)))». [Consulta: 29 juliol 2014].
# Laura Viella López

Laura Viella López (Palafrugell, Baix Empordà, 12 de febrer de 1992) és una jugadora d'hoquei sobre patins catalana.
S'inicià a l'hoquei sobre patins amb el Club Hoquei Palafrugell i, posteriorment, jugà al Foment Deportiu Cassanenc i al Girona Club Hoquei. Amb el club gironí guanyà una Lliga Nacional Catalana (2010), dos Copes Generalitat (2013 i 2017) i aconseguí dos subcampionats de la Copa d'Europa (2012 i 2013) i un de l'OK Lliga (2012). La temporada 2018-19 fitxà pel CP Jonquerenc. A nivells de seleccions, guanyà dos campionats d'Espanya amb la selecció catalana sub-20 i es proclamà campiona d'Europa amb la selecció espanyola sub-19 (2009).

## Palmarès

* 1 Lliga Nacional Catalana d'hoquei sobre patins femenina: 2009-10
* 2 Copa Generalitat d'hoquei sobre patins femenina: 2012-13 i 2016-17

## Referències

* ↑ «Laura Viella López». Enciclopèdia de l'esport català. Barcelona: Grup Enciclopèdia Catalana.
* ↑ «Laura Viella reforçarà el sènior femení del CP Jonquerenc». InfoJonquera.cat, 24-08-2018. [Consulta: 11 setembre 2021].

## Enllaços externs

* Fitxa de Laura Viella López - RinkHockey.net (anglès)
# Laura Vílchez Sánchez

Laura Vílchez Sánchez (Sabadell, 1979) és una política catalana, diputada al Parlament de Catalunya en la XI i XII Legislatures.

## Biografia

És diplomada en Ciències Empresarials i Marketing per l'EAE Business School. Ha treballat als departaments d'administració d'empreses del sector privat.
El 2010 es va afiliar a Ciutadans - Partit de la Ciutadania i fou candidata a l'ajuntament de Sabadell a les eleccions municipals espanyoles de 2015. Fou escollida diputada a les eleccions al Parlament de Catalunya de 2015 i a les de 2017.

## Referències

* ↑ Els teus representants al web de Ciutadans
* ↑ Eleccions municipals a Sabadell
* ↑ «Composició del Parlament - Resultats provisionals - Eleccions al Parlament de Catalunya 2017». Arxivat de l'original el 2017-12-22. [Consulta: 22 desembre 2017].
# Lasiopodomys brandtii

Lasiopodomys brandtii és una espècie de mamífer rosegador de la família dels cricètids. Viu a la Xina, Mongòlia i Rússia. S'alimenta de les parts vegetatives i subterrànies de les plantes. Els seus hàbitats naturals són les estepes, els boscos i els semideserts. És una espècie en risc mínim, és a dir, no sembla que hi hagi cap amenaça significativa per a la seva supervivència.
L'espècie fou anomenada en honor del zoòleg, botànic i metge alemany Johann Friedrich von Brandt.

## Referències

* ↑ Avirmed, D.; Batsaikhan, N.; Tinnin, D. Lasiopodomys brandtii. UICN 2008. Llista Vermella d'espècies amenaçades de la UICN, edició 2008, consultada el 5 abril 2016.
* ↑ Beolens, Bo; Watkins, Michael; Grayson, Michael. The Eponym Dictionary of Mammals (en anglès). The Johns Hopkins University Press, 2009, p. 54. ISBN 978-0801893049.
# Lauriano

Lauriano és un comune (municipi) de la ciutat metropolitana de Torí, a la regió italiana del Piemont, situat a uns 25 quilòmetres al nord-est de Torí. A 1 de gener de 2019 la seva població era de 1.436 habitants.
Lauriano limita amb els següents municipis: Verolengo, Monteu da Po, San Sebastiano da Po, Cavagnolo, Casalborgone i Tonengo.

## Referències

* ↑ «Resident population on 1st january» (en anglès). ISTAT. [Consulta: 9 abril 2020].
# Laurie Colbert

Laurie Colbert (Toronto, 1958) és directora de cinema i productora de cinema canadenca. Va debutar com a directora el 1992 amb el documental Thank God I'm a Lesbian juntament amb Dominique Cardona. El 1997 va dirigir el documental My feminism, també amb Dominique Cardona.

## Obres

* Margarita (2012). Drama sobre una parella que estan en problemes econòmics que cremen la mainadera mexicana lesbiana de la seva filla adolescent i per això són deportats.
* Finn's Girl (2007). Drama-romanç sobre els temes de l'avortament i l'amor.
* My Feminism (1997). Documental sobre el feminisme.
* Thank God I'm a Lesbian (1992).

## Premis

* Premi del jurat al Festival Internacional de Cinema Gai i Lèsbic de Barcelona del 2012.
* Premi a Millor llargmetratge de ficció al Festival Internacional de Cinema de Dones de Créteil del 2012.
* Premi de l'audiència al millor film al High Falls Film Festival del 2013.
* Premi al Toronto Inside Out Festival and Gay Film and Video Festival del 2012.
* Premi a la figura emergent del cinema al Festival L.A. Outfest per la pel·lícula Finn's Girl el 2007.
* Nominada al premi Golden Zenith al Festival Internacional de Cinema de Montreal del 2007 per Finn's Girl.
* Premi a la millor directora canadenca al Images Festival de Toronto pel documental My Feminism.
* Premi a millor documental al Washington DC Int'I Lesbian & Gay Film Festival pel documental My Feminism.
* Premi al millor documental al Festival Internacional de Cinema de Dones de Créteil del 1993 per la pel·lícula Thank God I'm a Lesbian.
* Premi al millor documental al Festival Internacional de Cinema Gai i Lèsbic de Torí el 1993 pel documental Thank God I'm a Lesbian.

## Referències

* ↑ «Laurie Colbert». Women Make Movies. [Consulta: 2 juny 2014].
* 1 2 3 4 «My Feminism». Women Make Movies. [Consulta: 2 juny 2014].
* ↑ «Margarita». IMDb. [Consulta: 2 juny 2014].
* ↑ «Finn's Girl». IMDb. [Consulta: 2 juny 2014].
* 1 2 3 4 «Margarita. Awards». IMDb. [Consulta: 2 juny 2014].
* 1 2 «Awards». IMDb.
* 1 2 «Thank God I'm a Lesbian. Awards». IMDb. [Consulta: 2 juny 2014].
# La Chapelle-Erbrée

La Chapelle-Erbrée (en bretó Ar Chapel-Ervoreg) és un municipi francès, situat a la regió de Bretanya, al departament d'Ille i Vilaine. L'any 2006 tenia 567 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 496 | 507 | 405 | 414 | 465 | 450 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| -2001 | Pierre Planchais | |
| 2001- | Joël Marquet | |
# Lesja

Lesja és un municipi situat al comtat d'Innlandet, Noruega. Té 2.055 habitants (2016) i té una superfície de 2,259 km². El centre administratiu del municipi és el poble homònim.
Lesja és molt muntanyós, i està situat en una conca d'est a oest, amb tot de llacs com el Lesjaskogsvatnet o el Gudbrandsdalslågen. De fet, el 82% de la superfície del municipi és a més de 900 metres sobre el nivell del mar, arribant les muntanyes més altes del nord-est per damunt dels 2.200 metres.
Les zones més poblades es troben entre els 500 i els 650 metres al llarg del llac Gudbrandsdalslågen i la carretera E136. Al llarg de la vall principal s'hi troben diverses granges d'estiu (Seter o Sæter). Les granges d'estiu eren de gran importància en l'economia del municipi fins fa relativament poc.
Més de 400 llacs estan situats dins el municipi, sobretot per sobre dels 1.000 metres. La truita noruega és comuna tant en els llacs com en els rius, i fins i tot n'hi ha en llacs de 1.500 metres d'altitud. El paisatge és muntanyós en general, i la seva formació es remunta durant l'últim període glacial, principalment per l'erosió.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 11 març 2016].

## Enllaços externs

* Lesja - Lloc web oficial
# Daphne Mayor

Daphne Mayor és una illa volcànica que es troba al nord de l'illa Santa Cruz i a l'oest de la de Baltra, a les illes Galápagos, a l'oceà Pacífic. Consisteix en un cràter de tuf, desproveït d'arbres, que s'eleva 120 msnm.
L'illa és emprada com a principalment per a la investigació científica i l'accés general està limitat. En ella hi viuen els pinsans de Darwin són la principal font de comprensió de l'evolució animal a les Galápagos. Durant la dècada de 1970, Peter Grant i Rosemary Grant realitzaren estudis exhaustius i detallats, seguint milers d'individus durant diverses generacions i mostrant com les diferents espècies de pinsans havien anat canviant en resposta als canvis ambientals. Altres aus que hi viuen són l'oreneta de les Galápagos, el mascarell camablau, el mascarell de Grant, el mussol emigrant, el cua de jonc bec-roig i el fregata magnífica.

## Referències

* ↑ «Daphne Major». animalcorner.co.uk. [Consulta: 6 juny 2017].
* ↑ «The Daphnes». Galapagos Conservancy. galapagos.org. [Consulta: 6 juny 2017].
* ↑ «The Daphnes» (en anglès americà). [Consulta: 21 abril 2024].
* ↑ Rosemarygrant, B «Evolution in Darwin's Finches: a review of a study on Isla Daphne Major in the Galapagos Archipelago» (en anglès). Zoology, vol. 106, 4, 2003, pàg. 255–259. DOI: 10.1078/0944-2006-00123.
* ↑ Ledford, Heidi «Evolution caught in the act» (en anglès). Nature, 13-07-2006. DOI: 10.1038/news060710-11. ISSN: 0028-0836.
* ↑ Lack, David. 1947. Darwin's Finches. Cambridge University Press (reissued in 1961 by Harper, New York, with a new preface by Lack; reissued in 1983 by Cambridge University Press with an introduction and notes by Laurene M. Ratcliffe and Peter T. Boag). ISBN 0-521-25243-1
* ↑ Unknown. «Daphne Major and Daphne Minor». [Consulta: 21 abril 2024].
# Ajuntament de la Roca del Vallès

L'Ajuntament de la Roca del Vallès és una obra del municipi de la Roca del Vallès inclosa en l'Inventari del Patrimoni Arquitectònic de Catalunya.
L'edifici és en una zona d'eixample del nucli antic. A principis de segle XX es va iniciar una expansió lineal al llarg de la carretera que es va convertir en l'eix de creixement on es van situar els primers xalets de principis de segle. Actualment hi ha la seu de l'Ajuntament, fet a càrrec de la seva restauració en els darrers anys. Edifici aïllat de tipologia ciutat jardí. Format per planta baixa i dos pisos d'alçada. Té coberta composta de la que sobresurt una torreta de planta poligonal. La façana principal té un porxo suportat per columnes rodones, damunt d'un podi i coronat per balustrada. Les obertures estan disposades simètricament. La banda de darrere té un cos poligonal de planta baixa. Els diferents cossos estan separats visualment per una cornisa seguida. En el jardí hi ha edificis complementaris (porteria i garatge) que segueixen la mateixa tipologia decorativa.

## Referències

* 1 2 «Ajuntament de la Roca del Vallès». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 24 agost 2014].
# Creu de terme d'Almacelles

La Creu de terme d'Almacelles és una creu de terme catalogada com a monument del municipi d'Almacelles (Segrià) i inclosa en l'Inventari del Patrimoni Arquitectònic de Catalunya.

## Descripció

L'actual conjunt escultòric que conforma la Creu de terme és una còpia moderna feta el 1948 de l'antiga, i està ubicada al mateix lloc. El conjunt està format per un basament esglaonat, un peu i un suport de columna, columna de fust llis, capitell hexagonal i coronament de creu llatina, tot ell fet en pedra. Actualment es troba encerclada per una zona enjardinada que emmarca l'entrada principal al polígon industrial del Pla de la Creu.

## Història

La creu original, de factura gòtica, va desaparèixer cap al 1860, probablement amb les obres d'un túnel del ferrocarril que passa justament per sota, i fou substituïda per una altra de reduïdes dimensions de ferro forjat, que va restar en aquell mateix indret fins a la Guerra civil de 1936, en què també es retirà i se substituí per la que hi ha actualment. La creu li dona nom a una àrea industrial coneguda com a polígon industrial «El Pla de la Creu».

## Referències

* 1 2 3 4 «Creu de terme d'Almacelles». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 20 març 2013].

## Enllaços externs

* «Creu de terme d'Almacelles». Patrimoni arquitectònic. Consell Comarcal del Segrià. [Consulta: 17 juny 2021].
# Agustí Grau i Huguet

Agustí Grau i Huguet (Alforja, Baix Camp, 1893 - 1964) fou un compositor català. Deixeble d'Enric Morera al Conservatori del Liceu. Va dirigir l'Orfeó Alforgenc el 1912 i el 1920 fou nomenat comptador de l'Associació Intima de Concerts. El 1923 fou el fundador i director de la Revista Catalana de Música. Col·laborà en la revista Vibracions.

## Referències

* ↑ Millet, Maria Dolors. Revista Catalana de Música i Vibracions
* ↑ «Biografia a naxos.com». Arxivat de l'original el 2020-08-07. [Consulta: 29 gener 2012].
# Davidof

Davidof (en anglès Davidof Island, en aleutià Qanan-tanax̂) és una petita illa del grup de les illes Rat, un subgrup de les illes Aleutianes, a l'estat d'Alaska, als Estats Units.
Davidof té una forma irregular, amb unes costes escapades i rocalloses que amaguen un altiplà que s'eleva fins als 328 metres, el volcà Davidof, en la seva part nord. Només al sud-oest de l'illa hi ha una platja de sorra. L'illa té una llargada, nord-sud, de poc més de tres quilòmetres i una amplada de poc més d'un quilòmetre.
L'illa es creu que forma part de les restes d'un antic volcà que va ser destruït en una erupció catastròfica a finals del Cenozoic i del qual també en formarien part les veïnes illes Lopy i Pyramid.

## Referències

* ↑ Bergsland, K. Aleut Dictionary. Fairbanks: Alaska Native Language Center, 1994.
* ↑ Wood, Charles A., and Kienle, Jürgen, (eds.), 1990. Volcanoes of North America: United States and Canada; New York, Cambridge University Press, 354 p. ISBN 0-521-43811-X., pàg.20
# Anceya terebriformis

Anceya terebriformis és un caragol aquàtic pertanyent a la família Paludomidae.

## Descripció

* Mides: 12 x 2,7 mm.

## Hàbitat

Viu a l'aigua dolça.

## Distribució geogràfica

És un endemisme del llac Tanganyika: Tanzània i la República Democràtica del Congo.

## Referències

* ↑ David Seymour Brown, 1994: Freshwater Snails of Africa and their Medical Importance. CRC Press, els Estats Units. Segona edició. 608 pàgines. ISBN 978-0-7484-0026-3
* 1 2 Ngereza, C. (2010). "Anceya terebriformis." 2010 Llista Vermella de la UICN. Unió Internacional per a la Conservació de la Natura, edició 2010. [Consulta: 15 abril 2023]

## Enllaços externs

* BioLib (anglès)
* Encyclopedia of Life (anglès)
# Davidoff Swiss Indoors 2009

El Torneig de Basilea 2009, també conegut com a Davidoff Swiss Indoors 2009 és una competició tennística masculina sobre pista dura que pertany a les sèries 500 de l'ATP. La 40a edició del torneig es va celebrar entre el 2 i el 8 de novembre de 2009 al St. Jakobshalle de Basilea, Suïssa.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | R. Federer | 6 | 6 | |
| | A. Seppi | 3 | 3 | | 1 | R. Federer | 6 | 6 | |
| Q | I. Koroliov | 6 | 7 | | Q | I. Koroliov | 3 | 2 | |
| | J. Chardy | 4 | 6¹ | | | | | | | 1 | R. Federer | 7 | 6 | |
| | J. Isner | 6 | 6⁹ | 2 | | | | | | WC | M. Chiudinelli | 6$^7$ | 3 | |
| | R. Gasquet | 4 | 7 | 6 | | R. Gasquet | 1 | 3 | | | | | | |
| Q | M. Lammer | 6 | 3 | 3 | WC | M. Chiudinelli | 6 | 6 | | | | | | |
| WC | M. Chiudinelli | 2 | 6 | 6 | | | | | | | | | | | 1 | R. Federer | 4 | 6 | 2 |
| 5 | R. Stepanek | 3 | 7 | 7 | | | | | | | | | | | 2 | N. Đoković | 6 | 4 | 6 |
| LL | F. Serra | 6 | 6¹ | 6¹ | 5 | R. Stepanek | 4 | 6 | 6 | | | | | |
| | V. Troicki | 6$^7$ | 7 | 6⁶ | 4/WC | M. Cilic | 6 | 3 | 3 | | | | | |
| 4/WC | M. Cilic | 7 | 6$^8$ | 7 | | | | | | 5 | R. Stepanek | 7 | 5 | 2 |
| 6 | S. Wawrinka | 7 | 2 | 6 | | | | | | 2 | N. Đoković | 6$^4$ | 7 | 6 |
| | J. Nieminen | 5 | 6 | 1 | 6 | S. Wawrinka | 6 | 6⁵ | 2 | | | | | |
| | J. Hernych | 0 | 0 | | 2 | N. Đoković | 3 | 7 | 6 |
| 2 | N. Đoković | 6 | 6 | | | | | | |

## Quadre doble masculí

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Daniel Nestor Nenad Zimonjic | 6 | 6 |
| | James Cerretani Aisam-ul-Haq Qureshi | 4 | 4 | 1 | Daniel Nestor Nenad Zimonjic | 6 | 7 | |
| | Christopher Kas Viktor Troicki | 6 | 6 | | Christopher Kas Viktor Troicki | 1 | 6¹ | |
| | Scott Lipsky Filip Polasek | 4 | 2 | | | | | | 1 | Daniel Nestor Nenad Zimonjic | 6 | 6 |
| | Lukas Dlouhy Philipp Kohlschreiber | 3 | 4 | | | | | | 2 | Bob Bryan Mike Bryan | 2 | 3 |
| | Marcelo Melo Andre Sa | 6 | 6 | | Marcelo Melo Andre Sa | 6 | 0 | [7] |
| | Johan Brunström Jean-Julien Rojer | 6⁵ | 6$^3$ | 2 | Bob Bryan Mike Bryan | 4 | 6 | [10] |
| 2 | Bob Bryan Mike Bryan | 7 | 7 | | | | | |

## Enllaços externs

* Web oficial Arxivat 2010-11-04 a Wayback Machine.
Basilea :
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2022
2023 :
ATP World Tour 2009
< 2008
2010 > :
ATP World Tour Finals, Londres :
# Lavarone

Lavarone (cimbri Lafraun) és un municipi italià, dins de la província de Trento. És habitat per la minoria germànica dels cimbris. L'any 2007 tenia 1.110 habitants. Limita amb els municipis de Caldonazzo, Folgaria, Lastebasse (VI), Luserna i Pedemonte (VI).

## Administració

Llista d'alcaldes :
| Període | Identitat | Partit |
| 2008- | Aldo Marzari | Llista cívica |
# Ancestris

Ancestris és un programari de genealogia lliure que respecta les especificacions GEDCOM de la versió 5.5 i 5.5.1. És un programari lliure amb llicència GNU GPL 3.0 disponible per a Linux, BSD, Solaris, MAC i Windows. Està escrit en llenguatge Java i es basa en la plataforma NetBeans d’Oracle. Està disponible en català.

## Funcions

* Ancestris treballa directament a l'arxiu GEDCOM que garanteix el control de dades, evita haver de fer exportacions i facilita l'intercanvi de dades entre diverses persones que treballen en la mateixa genealogia. Les seves principals característiques:
* Programari gratuït i complet de genealogia
* Permet treballar en diverses genealogies a el mateix temps.
* Interfície de múltiples finestres o pestanyes fàcil d'utilitzar.
* Moltes vistes possibles: edicions, geogràfiques, d'arbre, cronològiques, taules, gràfic...
* Edició de llocs i geolocalització automàtica.
* Publicació a Internet integrada en un lloc personal lliure elecció.
* Importació d'arxius GEDCOM, amb una eina de reparació per a l'arxiu importat.
* Exporta a llocs web com GeneaNet i CousinsGenWeb.
* Entrada massiva de documents a l'examinar registres municipals, parroquials o notarials.
* Producció de diversos informes: llista flaix, grup familiar, arbres, etc.
* Compartir arbres entre usuaris.
* Numeració de Sosa, d'Aboville i Sosa-d'Aboville.
# La Fayette (pel·lícula)

La Fayette és una pel·lícula francesa de Jean Dréville, estrenada el 1962. Ha estat doblada al català.

## Argument

En 1776 el jove marquès de La Fayette es casa amb la filla del duc d'Ayen, Adrienne. Sensible a l'aixecament dels colons dels Estats Units, La Fayette troba a París Silas Deane, enviat pel congrés dels Insurgents, després el mateix Benjamin Franklin. Guanyat per la seva causa, deixa l'exèrcit reial i marxa a combatre a Amèrica.

## Repartiment

* Michel el Royer: Gilbert de La Fayette
* Howard St. John: George Washington
* Pascale Audret: Adrienne de La Fayette
* Jack Hawkins: el general Cornwallis
* Wolfgang Preiss: el baró Kalb
* Liselotte Pulver: Maria Antonieta d'Àustria
* Albert Rémy: Lluís XVI
* Roland Rodier: Mauroy
* Jacques Castelot: el duc d'Ayen
* Renée Saint-Cyr: la duquessa d'Ayen
* Edmund Purdom: Silas Deane
* Jean-Roger Caussimon: Jean Frédéric Phelypeaux, comte de Maurepas
* Georges Rivière: Charles Gravier de Vergennes
* Orson Welles: Benjamin Franklin
* Vittorio De Sica: Aaron Bancroft
* Rosanna Schiaffino: Comtessa de Simiane
* Folco Lulli: capità Rocco Borsalino
* Henri Tisot: le comte de Provence
* Anthony Stuart: el general Philip
* Lois Bolton: Mrs. Washington
* Michel Galabru: dispese de l'Epée de bois
* Jean-Jacques Delbo: l'exempt
* Roger Bontemps: La Royerie
* Jean Lanier: Jean Marie Donatien de Vimeur de Rochambeau
* Jean Degrave: Louis Marc Antoine de Noailles

## Rodatge

El rodatge ha tingut lloc als estudis de la Victorine a Niça, així com en diversos llocs de la Côte d'Azur (Parc de Vaugrenier, Plateau de Caussols, Club Hippique Saint Georges) i al castell de Versalles (Cort d'Honor), galerie des Glaces, sala del Consell, Gabinet interior del Rei, petit apartament de la reina, Gran Trianon, i teatre de la Reine).

## Referències

* ↑ «La Fayette». esadir.cat.
* ↑ «La Fayette». The New York Times.
* ↑ «La Fayette». imdb.
* ↑ Llista pel·lícules rodades al domini de Versailles